आधुनिक भतिकी के दो आधार हैं। एक तो मैक्स प्लैंक का क्वांटम सिद्धांत और दूसरा आइंस्टाइन का सामान्य सापेक्षता सिद्धांत लेकिन दोनों का कोई तालमेल नहीं है। आइंस्टाइन एक ऐसे सिद्धांत की परिकल्पना करते थे जो सभी परिस्थितियों में सामान्य रूप से लागू हो। आइंस्टाइन के सामान्य सापेक्षता सिद्धांत (१९१६) का उद्देश्य प्रमुखतः यांत्रिकी तथा गुरुत्वाकर्षण के सिद्धांतों का एकीकरण था किंतु प्रकृति में केवल यही दो बल नहीं होते अपितु दो और बलों - वैद्युत चुम्बकीय बल और नाभिकीय बलों का भी अस्तित्व है। आइंस्टाइन ने अपने जीवन के अंतिम ३० वर्ष सभी प्राकृतिक बलों के लिए एकीकृत क्षेत्र सिद्धांत का निर्माण करने में बिताए किंतु उन्हें सफलता नहीं मिली।